**KRISMIS VAN MAP JACOBS – ADAM SMALL**

LEERDERGIDS

Samestellers: Steward van Wyk & Sylvia Fourie

Bywerking: Suzette Neethling

**INHOUDSOPGAWE BLADSY**

**1. INLEIDING 2**

** Die agtergrond van die skrywer 2**

** Stofomslag/buiteblad 3**

** Titel 4**

**2. LEESWERKKAART 4**

**3. DIE KONTEKSTUELE VRAAG 5**

** Kontekstuele vrae (bl. 1 - 62) 5**

**4. DIE OPSTELVRAAG 8**


** Bespreking 8**

** Groepopdragte 9**

** Eksamenvrae 2009 11**

**1. INLEIDING**

**Die agtergrond van die skrywer**



1. Waar het Adam Small grootgeword?

2. Wat het hy na skool gedoen?

3. Watter dinge in sy lewe het sy skryfwerk beïnvloed?

4. Waarom dink jy is Krismis van Map Jacobs sy laaste gepubliseerde toneelstuk?

5. Ken jy enige ander van Adam Small se gepubliseerde werke? (*Al gelees!*)

**Graad 12 – leeslys**: plaas die volgende lys as aansporing in die klas, sodat leerders ook die dramaturg se ander werke lees.

**Ander publikasies van Adam Small:**

|  |  |  |  |  |  |
| --- | --- | --- | --- | --- | --- |
| \* | 1957 | | | - *Verse van die liefde* | (Gedigte) |
| \* | 1958 | | | - *Klein Simbool* | (Prosasketse en spreuke) |
| \* | | 1961 | - *Kitaar my kruis* | | (Gedigte) |
| \* | 1961 | | | - *Die eerste steen?* | (Gedagtes oor die kleurvraagstuk) |
| \* | 1963 | | | - *Sê sjibbolet* | (Gedigte) |
| \* | 1965 | | | - *Kanna hy kô hystoe* | (Toneelstuk) |
| \* | 1973 | | | - *Oos wes tuis bes Distrik Ses* | (Gedigte) |
| \*  \* | 1975  1975 | | | - *O wide sad land*  - Black bronze beautiful | (Vertalings van v. W yk Louw se werk)  (Engelse liefdeskwatryne) |
| \* | 1975 | | | - *Black bronze beautiful* | (Engelse liefdeskwatryne) |
| \* | 1978 | | | - *Joanie Galant-hulle* | (Toneelstuk) |
| \* | 1979 | | | - *Heidesee* | (Roman) |
| \* | 1983 | | | - *Krismis van Map Jacobs* | (Toneelstuk) |

**Klascollage:** Leerders bring prente en berigte oor ***bendegeweld in Kaapse Vlakte*** voorkom saam klas toe en elke klas maak „n collage daarvan op A3 papier en gebruik dit as uitstalling..

 **Die buiteblad**

OPDRAG: bestudeer die buiteblad en vul die volgende tabel in.

|  |  |
| --- | --- |
| **VRAAG** | **ANTWOORD / RESPONS** |
| 1. W atter karakter dink jy is op die buiteblad? |  |
| 2. Verduidelik hoe die karakter lyk en wat kan jy aflei uit die houding van die karakter? |  |
| 3. W atter ander sake kom ook op die buiteblad voor? |  |
| 4. Wie het die buiteblad ontwerp? |  |
| 5. W at dink jy wou die ontwerper aangaande die verhaal met die illustrasie op die buiteblad weergee? |  |
| 6. Hou jy van die ontwerp? Motiveer jou  antwoord. |  |
| 7. W at dink jy is die funksie van ‘n  stofomslag/buiteblad? |  |

 **Titel**

ŉ Titel van ŉ boek vorm ŉ integrale deel van die teks. Die titel en die teks staan in noue verband met mekaar. ŉ Titel is ŉ sleutel tot die teks, m.a.w. dit gee toegang tot die teks.

Dit is nodig dat daar na die letterlike en figuurlike betekenis van die titel gekyk word en dat dit dan met die gebeure in die verhaal in verband gebring word.

**Opdragte:**

a. W atter moontlike verband bestaan daar tussen die hoofkarakter en die buiteblad?

b. Dink jy dat die buiteblad van ŉ boek al iets van die tema van die boek uitbeeld ?

**2. LEESWERKKAART**

**OPDRAG: LEES en VUL DIE WERKKAART IN. Skryf elke karakter se naam in die blok hieronder. Skryf daarna, soos jy lees al die relevante inligting oor die karakter puntsgewys neer. Jy hoef nie volsinne te skryf nie.**

|  |  |  |  |  |  |
| --- | --- | --- | --- | --- | --- |
|  | **Karaktereienskap**  **/ Persoonlikheid** | **Houding teenoor**  **ruimte** | **Gedrag/**  **optrede** | **Vernaamste**  **Gebeure** | **Bladsyverwy sings –**  **aanhalings** |
| Maud |  |  |  |  |  |
| Mister  Cavernelis |  |  |  |  |  |
| Cyril |  |  |  |  |  |
| Richie |  |  |  |  |  |
| Tommy |  |  |  |  |  |
| Blanche |  |  |  |  |  |
| Map |  |  |  |  |  |
| Antie  Grootmeisie |  |  |  |  |  |

**3. DIE KONTEKSTUELE VRAAG**

*( Notas: KURRIKULUMADVIESDIENS - Lenteskool 2009)*

By die kontekstuele vraag word een of meer uittreksels uit die drama gegee. Vrae kan dan gestel word oor:

* + gebeure wat voor die gebeure in die uittreksel plaasgevind het
  + gebeure wat in die uittreksel plaasvind
  + gebeure wat na die gebeure in die uittreksel plaasvind
  + tema, titel, verteller en ironie
  + karaktereienskappe wat sommige karakters volgens die uittreksel openbaar
  + betekenis van woorde in die uittreksel

Om die kontekstuele vraag te beantwoord, moet jy dus 'n **deeglike begrip van die inhoud van die hele drama** hê. Jy moet ook die verband tussen gebeure verstaan, bv. wat is die oorsaak en gevolg van die optrede van 'n bepaalde karakter.

ONTHOU: Dit is **nie** 'n begripstoets nie; alle antwoorde is dus nie in die uittreksel nie!

Let op die **puntetoekenning** by elke vraag om die lengte van die antwoord te bepaal.

* **Kontekstuele vrae (bl 1-62)**

T**oneel Een (bl. 1-4)**

1. Dis reeds vroeg in die drama duidelik dat die Cavernelisse deur lede uit hul

gemeenskap getreiter word. W aarom is dit die geval?

2. Noem twee dinge waaruit ons kan aflei dat die Cavernelisse in 'n onveilige

omgewing woon.

**Toneel Twee (bl. 5-8)**

3. Op watter manier probeer Mister Cornelius en Tommy Sobotker 'n bestaan maak?

4. Cyril maak die afleiding dat beide Tommy en Richie gevoelens vir Blanchie het.

4.1 Waarom verkwalik hy hulle nie?

4.2 Watter negatiewe gevolge kan dit vir albei inhou?

5. Voltooi die volgende sin: Die gemeenskap wag in groot spanning op (5.1).......... , want almal wonder of (5.2) ..............

**Toneel Drie (bl 8-13)**

6. W aarom is dit vir Map Jacobs belangrik dat juis Blanchie moet weet en glo dat hy 'n

veranderde man is?

7. Wat is ironies daaraan dat Map vir sy ma vra of sy vir Blanchie al die dinge van hom vertel het?

8. Miss Africa moedig Map aan om uit te praat. In watter opsig sal dit die keer anders wees as die vorige keer?

9. Waarom kan ook aangevoer word dat nie net Map nie, maar ook die res van die

gemeenskap hulle in 'n tronk bevind?

**Toneel Vier (bl 13-15)**

10. In hierdie terugflits word gefokus op Map en Blanchie se verlede. W at word ons daaruit wys?

**Toneel Vyf (bl 15-25)**

11. Watter belangrike inligting word deur Cyril oor Antie Grootmeisie aan die gehoor oorgedra?

12. Wat kan uit die volgende woorde van Richie afgelei word: “Hel, wiet jy hoe bly was ek ek was nie daai aand saam nie!”

13. Hoekom hou Cyril vir Map verantwoordelik vir wat “daai aand” gebeur het?

14. In hierdie toneel laat Maud haar uit oor Cyril-hulle se gedrag op 'n Sondag. Waarom

is sy, volgens Cyril, die laaste persoon om hulle te kritiseer?

15. Cyril se benaminge vir wit mense toon duidelik dat hy hatig teenoor hulle voel.

Waaraan kan hierdie gevoelens toegeskryf word?

16. Watter ontstellende nuus dra Cyril aan Mister Cavernelis oor?

17. In twee terugflitse waarmee die toneel eindig, verwys Blanchie na Map as "Johnnie".

Dis hoe sy in die hele drama na hom verwys. W atter afleiding kan ons van hierdie naamgewing maak?

**Toneel Ses (bl 25-35)**

18. W aarom word Map Jacobs in die toneel met die Bybelse Saulus vergelyk?

19. Map vertel uiteindelik van “... d*ie ding , daai aand*”– soos Richie (bl.16) daarna verwys.

19.1 Waartoe het hy ingestem wat nie deel van die aanvanklike plan was nie?

19.2 Watter traumatiese gevolge het dit vir sy familie gehad?

**Toneel Sewe (bl 35- 37)**

20. Net die noem van Johnnie Jacobs se naam bring 'n verandering in gevoel en optrede van die gemeenskap mee. Bespreek die stelling met verwysing na gebeure in die toneel.

**Toneel Agt (bl 38 – 44)**

21. Verduidelik waarom Tommy Sobotker se woorde: “...cause Tommy hou sy nies net

by sy eie sake, soes jy wiet”, as 'n leuen beskou kan word

22. Watter belangrike rol het Johnnie Jacobs eens in die Krismisorkes gespeel?

23. Waarom kan gesê word dat Map glad nie optree soos wat Tommy verwag het nie?

Watter uitwerking het dit op Tommy?

**Toneel Nege (bl 44-47)**

24. In die toneel voer Map 'n monoloog. Wie is die aangesprokenes en wat openbaar hy

teenoor hulle oor sy gevoelens en innerlike stryd?

**Toneel Tien (bl 47-52)**

25. Die mense in die gemeenskap is vasgevang in 'n uitsiglose bestaan en elkeen probeer op sy eie manier daaruit ontsnap. Hoe probeer die volgende karakters om dit reg te kry?

25.1 Johnnie Jacobs

25.2 Willy la Guma

25.3 Mister Cavernelis

25.4 Blanchie

25.5 Maud

26. Die gehoor kry, deur die oë van La Guma , 'n goeie idee van hoe die gemeenskap

se leefruimte daar uitsien. Beskryf die leefruimte.

27. Hoe het die karakters in die omstandighede beland?

28. Van watter diepe verlange is die geverfde huise en tatoeërmerke onder die “so-

called coloureds” volgens La Guma simbolies?

**Toneel Elf (53 – 55)**

29. Hoe verskil Maud en Mister Cavernelis se reaksie op die ontstellende nuus wat

Blanchie oor die modelwerk in Parys oordra?

30. Bespreek die konflik tussen Blanchie en Maud deur te verwys na hoe dit verskil van

die ander konflik in die drama en hoe dit opgelos word.

31. “Is alles Daddy se skuld.” Beskryf watter uitdrukking die woorde van Blanchie op

Mister Cavernelis het en waartoe dit uiteindelik lei.

**Toneel Twaalf (bl 56 – 62)**

32. Wat gee daartoe aanleiding dat Willy la Guma deur Richie, Cyril, en Tommy

weggejaag word?

33. Map Jacobs se vrylating het toe nie die gevolge vir die “whiteys” wat Cyril graag

sou wou hê nie. Dis eerder Richie en Tommy wat aan die kortste end trek. Verduidelik.

34. Waarom vind Map en Blanchie dit nie moeilik om mekaar te vergewe nie.

35. Ten spyte van die tragedie aan die einde van die drama is daar tog rede vir blydskap.

Bespreek hierdie kontrasterende gebeurtenisse.

**4. DIE OPSTELVRAAG**

* **Bespreking**

*( Notas: KURRIKULUMADVIESDIENS - Lenteskool 2009)*

1 Die opstelvraag is 'n verklarende of argumenterende opstel. Die veronderstelling is dat jy oor al die feite/ inhoudskennis beskik. Daarom moet jy seker maak dat jy die inhoud van die drama deeglik ken en verstaan.

2 Dit help soms om 'n lys te maak van alle inligting in die teks wat met 'n sekere tema verbind word. Jy kan byvoorbeeld 'n lys van aanhalings / bladsyverwysings hê.

3 Soos enige ander opstel, vereis die opstelvraag ook deeglike **beplanning**. In die eksamen is daar genoeg tys vir beplanning:

3.1 LEES die opdrag deeglik deur.

3.2 ONDERSTREEP die kernwoorde in die opdrag.

3.3 TEKEN 'n kopkaart (*"mind map*") van die inligting wat jy oor elke kernwoord het. (Jy hét immers die boek gelees.)

3.4 ONTHOU: 'n opstel moet 'n **inleiding,** 'n **liggaam** en 'n **slot** hê. 'n Gepaste,

korrekte aanhaling werk baie goed as inleiding en/of slot.

3.5 Rangskik jou inligting in logies-opeenvolgende PARAGRAWE!

4 Skryf in goed-geformuleerde sinne. Moenie "niksseggende sinne" skryf nie. Sulke sinne toon dat jy nie oor genoeg feite-kennis beskik nie.

5 Waak teen die blote herskryf van 'n "geblikte vraag" - 'n vraag wat jy gedurende die jaar uitgewerk het. Dit kan gebeur dat die eksaminator die vraag vanuit 'n ander hoek stel as hoe jy die uitgewerk het.

6 MOENIE SUBOPSKRIFTE in jou opstel gebruik nie, selfs al verskaf die vraestel riglyne by elke vraag.

7 Sorg dat jy die name van die karakters KORREK SPEL!

8 Gepaste en korrekte AANHALINGS uit die drama kan die waarde van jou opstel verhoog.

9 Onthou: die **WAT** (inhoud) sowel as die **HOE** (taal en styl) is belangrik.

* **Groepopdragte**

 Deel aan elke groep 'n ander literêre vraag uit. Laat hulle eers 'n breinkaart doen en dan 'n soektog na aanhalings wat gepas is, maak. Daarna skryf elkeen 'n gedeelte van die vraag en bring dit saam klas toe.

 Hulle besluit dan saam oor die finale produk en 'n leerder tik die finale antwoord en

handig dit saam met die bewyse van elkeen se bydrae in.

 Die onderwyser merk dit dan en die groeppunt word saam met elkeen se individuele punte getel. Die beste vrae word dan geredigeer en aan die graad

beskikbaar gestel.

**Voorbeeld van opstelvrae**

1. Lewer kommentaar oor *Krismis van Map Jacobs* as protesdrama en lewer kommentaar of die drama vandag nog relevant is.

2. Bespreek die taalgebruik in die drama en dui aan waarom dit so gepas is.

3. Die gemeenskap van die Kaapse Vlakte bevind hulle daagliks in 'n simboliese tronk.

Verduidelik simboliek en dui aan hoe dit aansluit by die tema van die drama.

**Riglyne vir die skryf van ŉ opstelvraag**

1. Onderstreep die kernwoorde in die vraag, soos *bespreek, omskryf, definieer, vat*

*saam, bespreek die funksie van* ... ens.

2. Beplan jou langvraag. Selfs ŉ korterige langvraag van 5 punte moet beplan word.

3. Die eerste sin moet dadelik na die vraag verwys, of presies aandui hoe jy

gaan argumenteer.

4. Skryf in paragrawe. Dis baie belangrik!

5. Gebruik die volgende metode:

o Elke paragraaf word volgens die **PVV** – metode geskryf nl. **PUNT** = stel dadelik die punt wat jy in dié paragraaf maak m.a.w. jou stelling. **VOORBEELD** = noem ŉ voorbeeld of voorbeelde (dit is gepaste aanhalings wat jou stelling bewys) om jou punt te ondersteun. **VERDUIDELIK** = verduidelik of omskryf die voorbeeld en sê waarom dit van toepassing is..

o Gebruik **aanhalings** om jou argumente ( 'n argument bestaan altyd uit:

stelling; bewys en gevolgtrekking) mee te bewys.

6. Hou gedurigdeur die **tipografiese** aanbieding van jou skryfwerk in gedagte.

o Aanhalings is altyd tussen **aanhalingstekens**.

o Aanhalings van ŉ volle reël word gewoonlik ingekeep, sodat dit maklik lees.

7. Bestudeer die **matriks/rubriek** wat gebruik word vir die nasien van ŉ literêre essay

en maak seker dat jy weet van watter **assesseringstandaarde** daar gebruik

gemaak gaan word.


 **VOORBEELDVRAAG**

**“Geloof en ongeloof kan as 'n motief in hierdie drama beskou word.” Bespreek die motief en evalueer die relevansie daarvan in 'n opstel van ongeveer 400-450 woorde.**

**WERKWYSE**

**STAP 1: Dui die kernwoorde van die vraag aan - gebruik ŉ glimpen**

**STAP 2: Stel ŉ** BREINKAART saam.( **MAAK ‘N TRANSPARANT)**



Apostel George

**→Map bekeer**

Inleiding: Definisie van motief

- geestelike verlossing

- emosionele bevryding



* La Guma

 Cavernelis

 Cyril en

Ritchie

Hoop vir toekoms

God : voorsien en vergewe

**Enkele belangrike punte waaraan aandag gegee moet word in die beantwoording van die vraag.**

 Inleiding: Gee 'n kort definisie van 'n motief.

 Bespreek dit dan en maak dit op die teks van toepassing

Map kom onder Apostel George se leiding tot bekering

 Dit lei tot sy geestelike verlossing en emosionele bevryding

 Dit gee hom ( Map) hoop vir die toekoms

 Daarteenoor: La Guma wat nie verstaan dat mense in God kan glo nie

 Richie en Cyril – Moslems (?!) – daarom die gebrek aan Bybelkennis – is eintlik

Christene

 Slot: Geloof (in God) help Map om omstandighede te aanvaar

Sy geloof word relevant

Hy kan bid en glo en sy toekoms in God se hande plaas.

* **Eksamenvrae 2009**

WES-KAAP ONDERWYSDEPARTEMENT

NASIONALE STRATEGIE VIR LEERDERPRESTASIE

Afrikaans Huistaal Vraestel Twee

September 2009

**Vraag 13**

Ontleed die geslaagdheid van *Krismis van Map Jacobs* as 'n tipiese voorbeeld van protesteater in 'n opstel van 400 - 450 woorde deur te verwys na:

* Die taalgebruik
* Godsdienstige verwysings
* Sosiale misdrywe
* Die uitsiglose bestaan van die karakters
* Die dramatiese handeling

**[25]**

REPUBLIC OF SOUTH AFRICA

NASIONALE SENIOR SERTIFIKAAT

Afrikaans Huistaal V2

November 2009

**Vraag 13: OPSTELVRAAG**

Johnnie Jacobs, oftewel Map Jacobs., staan sentraal in hierdie drama. Skryf 'n opstel van 400 - 450 woorde waarin jy sy karakterbeelding en karakterontwikkeling ontleed. Verwys in jou antwoord na:

* Sy uiterlike voorkoms
* Hoe hy homself beskryf / Wat hy oor homself sê
* Wat ander karakters van hom sê
* Hoe hy optree en wat hy doen
* Hoe sy karakter ontwikkel/ groei